Z Á P I S N I C A   č. 5/2011

     Zo   zasadnutia Obecného zastupiteľstva v Slaskej, konaného dňa  14. decembra  2011 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní všetci  poslanci obecného zastupiteľstva, starosta obce, hlavný kontrolór obce, administratívna pracovníčka obecného úradu a p. Peter Mácel. 

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Správa hlavného kontrolóra o plnení uznesení 46/2011 až 61/2011.
4.	Žiadosti:
-	Žiadosť Jaroslava Látku o schválenie prevádzkových hodín.
-	Žiadosť Emílie Bahnovej o vyjadrenie.
-	Žiadosť OZ Pro Slaská o poskytnutie dotácie..
-	Žiadosť OZ Športový klub Slaská o poskytnutie dotácie.
-	Žiadosť JDS – Slaská o poskytnutie dotácie. 
5.	Plnenie rozpočtu k 30.11.2011.
6.	Hlavný kontrolór obce:
-	Správa o výsledkoch kontrolnej činnosti za II. polrok 2011.
-	Návrh plánu kontrolnej činnosti na I. polrok 2012. 
7.	Rozpočtové opatrenie č. 3/2011.
8.	Návrh zámeny vlastníctva v rámci vysporiadanie budovy Jednoty a priľahlých pozemkov.
9.	Návrh rozpočtu obce na rok 2012, 2013, 2014.
10.	Návrhy VZN:
-	1/2012 o dani z nehnuteľnosti na území obce Slaská,
-	2/2012 o miestnych daniach a miestnom poplatku za komunálne odpady a drobné stavebné odpady na území obce Slaská,
-	3/2012 o podmienkach držania psov na území obce Slaská.
11.	Schválenie nájomných zmlúv na pozemky v rámci projektu protipovodňových opatrení.
12.	Zámer o prenájme pozemkov vo vlastníctve obce.
13.	Rôzne.
14.	Diskusia.
15.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní všetci poslanci obecného zastupiteľstva. 

K bodu č. 2

Program rokovania  obecného zastupiteľstva bol uznesením č. 62/2011 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Mojžišovú. Poslanci si uznesením č. 63/2011 za overovateľov zápisnice zvolili Ing. Miroslava Hrica a Ing. Arnošta Götha. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                        proti: 0
                        zdržal sa: 0
                        nehlasoval: 0

K bodu č. 3

Informáciu o plnení uznesení č. 46/2011 až 61/2011 predniesol poslancom obecného zastupiteľstva hlavný kontrolór obce JUDr. Ján Belička. V správe skonštatoval, že všetky uznesenia boli splnené. Po podaní informácie  hlavným kontrolórom obce starosta ihneď otvoril rozpravu k tomuto bodu. Poslanci nemali žiadne pripomienky a uznesením č. 64/2011 zobrali na vedomie správu hlavného kontrolóra obce o kontrole uznesení obecného zastupiteľstva za rok 2011. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4

Na obecný úrad bola doručená žiadosť p. Jaroslava Látku o schválenie otváracích hodín pre prevádzku pohostinstva v Slaskej súp. č. 196 P. Látka je od  1.12.2011 novým nájomcom uvedeného pohostinstva, o čom svedčí aj kópia nájomnej zmluvy, ktorú predložil spolu so svojou žiadosťou. Preto starosta hneď požiadal poslancov OZ aby sa uvedenej žiadosti vyjadrili. Poslanec Göth poznamenal, že ide o pohostinstvo v strede obce a preto bude nutné upozorniť nájomcu na túto skutočnosť a bude nutné, aby p. Látka po 22,00 hod poskytoval svoje služby len vo vnútornej prevádzke pohostinstva. Poslanci nemali viac pripomienok k uvedenej žiadosti a tak uznesením č. 65/2011 schválili prevádzkové hodiny pohostinstva súp. č. 196 podľa žiadosti p. Jaroslava Látku, IČO – 45 326 088, s miestom podnikania Slaská č. 52, za podmienky dodržiavania nočného pokoja. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Ďalšia žiadosť doručená na obecný úrad, bola žiadosť od p. Emílie Bahnovej o vyjadrenie sa k prípadnej žiadosti o odkúpenie pozemku nachádzajúcom sa priamo pred jej rodinným domom. Vo svojej žiadosti uvádza, že uvedený pozemok, by mala záujem odkúpiť za účelom postavenia garáže. Uvedený pozemok, však bude treba zamerať geometrickým plánom a náklady na vyhotovenie GP sú privysoké, preto požiadala poslancov OZ o vyjadrenie, či by bolo možné  uvedený pozemok predať. V prípade súhlasného stanoviska by p. Bahnová požiadala o vyhotovenie geometrického plánu. V žiadosti taktiež uvádza, že prípadné umiestnenie garáže konzultovala aj s pracovníkmi SPP a.s. a Veolia - stredoslovenská vodárenská prevádzková spoločnosť a.s. z dôvodu ochranného pásma ich potrubia. Z ich vyjadrení je garáž na uvedenom pozemku možné postaviť, nakoľko ochranné pásmo plynu ani vodovodu nebude ohrozené.  Po tejto informácií starosta obce požiadal poslancov OZ o ich názory k uvedenej žiadosti. Poslanec Göth sa zaujímal o polohu garáže a to konkrétne o to, či bude garáž umiestnené vo svahu, alebo akú majú predstavu. Starosta upozornil poslanca Götha, že p. Bahnová s svojej žiadosti pripojila aj obrázok s plánovaným umiestnením garáže. Garáž by bola postavená do svahu. Poslanec Göth vyjadril svoj názor, že v takom prípade by p. Bahnová mohla požiadať o odkúpenie uvedeného pozemku. Poslanci sa zhodli s názorom poslanca Götha a k uvedenej žiadosti nemali viac otázok.  Uznesením č 66/2011 obecné zastupiteľstvo zobralo na vedomie žiadosť p. Emílie Bahnovej o vyjadrenie k odkúpeniu pozemku. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Žiadosť o poskytnutie finančných prostriedkov podalo na obecný úrad aj občianske združenie PRO Slaská. Vo svojej žiadosti uvádzajú, že finančné prostriedky, o ktoré žiadajú, plánujú použiť na elektronický dochádzkový systém  pre zabezpečenie vstupu do minifitnes centra, ďalej na doplnenie inventáru minifitnes ako sú závažia, činky, tiež na minisystém s MP3 pre ozvučenie minifitnes a finančné prostriedky žiadajú aj na náklady na prevádzku WiFifree zóny. Uvedená žiadosť sa nachádzala v materiáloch na rokovanie obecného zastupiteľstva a tak starosta hneď otvoril rozpravu k uvedenej žiadosti. Upozornil poslancov, že prítomný p. Mácel je štatutárom uvedeného občianskeho združenia a tak prípadné otázky môžu adresovať priamo jemu. Poslanec Hric sa prihlásil o slovo ako prvý. Pochváliť štatutára, že ako združenie žiadajú o financie prvý krát a že oceňuje, že ako združenie fungujúce rok má za sebou množstvo aktivít. Priame otázky nemal, vyjadril názor, že uvedenému združeniu by sa mali finančné prostriedky schváliť. Poslanec Göth sa zaujímal o elektrický dochádzkový systém do fitnes centra, preto sa opýtal priamo p. Mácela, či uvedený výdavok je nutný. Pán Mácel mu odpovedal, že áno, nakoľko minifitnes centrum navštevujú aj cudzí občania a tým sa stáva, že mizne zariadenie fitnes centra ako sú činky poprípade aj osobné veci, ktoré si tam nechávajú návštevníci minifitnes. P. Mácel upozornil, že momentálne sú kľúče v obidvoch pohostinstvách a na obecnom úrade. Uvedený dochádzkový systém zaručí bezpečnosť, nakoľko každý návštevník bude zapísaný a tak nebude problém v prípade nejakých krádeží, alebo poškodenia zariadenia zistiť kto a kedy tam bol.  Poslanec Göth nemal viac otázok a tiež navrhol aby sa dotácia z rozpočtu obce uvedenému združeniu schválila. Poslanci nemali viac otázok a tak obecné zastupiteľstvo uznesením č. 67/2011 schválilo poskytnutie dotácie z rozpočtu obce na rok 2012 v sume 1.800,00 € pre žiadateľa: OZ PRO SLASKÁ, IČO – 42 193 320, Slaská č. 17, 966 22. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

V materiáloch na rokovanie OZ sa nachádzala  žiadosť o poskytnutie dotácie z rozpočtu obce na rok 2012 od OZ Športový klub Slaská, IČO: 45017638 so sídlom Slaská č. 17. Občianske združenie vo svojej žiadosti uvádza, že uvedenú dotáciu žiada na náklady spojené s činnosťou občianskeho združenia  a to  na výplatu rozhodcov, cestovné, náklady na údržbu hracích plôch, pranie dresov, poplatky banke a ostatné náklady spojené s organizovaním iných športových podujatí. Starosta obce po tejto informácií otvoril diskusiu k tejto žiadosti. Poslanec  Fronc vyjadril názor, že uvedená žiadosť spĺňa všetky podmienky a vzhľadom ku skutočnosti, že aj v minulosti už bola schválená dotácia uvedenému združeniu, navrhuje schváliť žiadosť aj pre rok 2012. Poslanec Göth taktiež súhlasil so schválením uvedenej žiadosti. Viac pripomienok k uvedenej žiadosti neodznelo a preto obecné zastupiteľstvo uznesením č. 68/2011 schválilo poskytnutie dotácie z rozpočtu obce na rok 2012 v sume 3.320,00 € pre žiadateľa: OZ Športový klub Slaská, IČO – 45 017 638, Slaská č. 17, 966 22.
Hlasovanie: za: 5 – Fronc,  Ing. Göth, Ing. M. Hric, Ing. P. Hric, Ing. Ťahúňová
                     proti: 0
                     zdržal sa: 0
                     nehlasoval: 0

Ďalšou žiadosťou o poskytnutie dotácie na rok 2012 bola žiadosť od  Základnej organizácie Jednoty dôchodcov Slovenska v Slaskej. Starosta oznámil poslancom, že uvedená  organizácia v našej obci funguje už rok a členmi uvedenej organizácie sú prevažne dôchodcovia z našej obce. Ďalej starosta  informoval poslancov , že vo svojej žiadosti uvádzajú, že žiadajú o pridelenie finančných prostriedkov, ktoré by využili na svoju činnosť. Po týchto informáciách starosta otvoril diskusiu k predmetnej žiadosti. Poslanec Göth poznamenal, že taktiež ide o subjekt, ktorému bola dotácia poskytnutá už aj v roku 2011 a neboli žiadne problémy s vyúčtovaním. Poslanci nemali viac pripomienok a tak obecné zastupiteľstvo uznesením č. 69/2011 schválilo poskytnutie dotácie z rozpočtu obce na rok 2012 v sume 1.000,00 € pre žiadateľa: Jednota dôchodcov na Slovensku – Základná organizácia Jednoty dôchodcov na Slovensku Slaská, IČO – 00 897 019, číselný identifikátor – 00897019 637, Slaská č. 213, 966 22.
   Hlasovanie: za: 5 – Fronc,  Ing. Göth, Ing. M. Hric, Ing. P. Hric, Ing. Ťahúňová
                     proti: 0
                     zdržal sa: 0
                     nehlasoval: 0

K bodu č. 5

V materiáloch na zasadnutie sa nachádzalo aj plnenie rozpočtu k 30.11.2011  a tak starosta obce otvoril hneď rozpravu k tomuto bodu programu. Poslanci v rozprave vyjadrili názor, že plnenie rozpočtu sa zatiaľ pohybuje v číslach schváleného rozpočtu a  plnenie zodpovedá príjmom a výdavkom schváleným v rozpočte. Poslanci nemali pripomienky k uvedenému materiálu a preto uznesením č. 70/2011 zobrali poslanci obecného zastupiteľstva na vedomie plnenie rozpočtu k 30.11.2011.
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 6

Ďalším bodom v programe bola správa hlavného kontrolóra obce o výsledkoch kontrolnej činnosti za II. polrok 2011 a tak starosta odovzdal slovo hlavnému kontrolórovi JUDr. Beličkovi, aby uvedenú správu predniesol poslancom obecného zastupiteľstva. Hlavný kontrolór obce vo svojej správe uvádza, že v priebehu 2. polroka nezistil počas kontrol žiadne porušenie právnych predpisov pri nakladaní s finančnými prostriedkami obce.  Ďalej hlavný kontrolór oboznámil poslancov aj s plánom kontrolnej činnosti na I. polrok roku 2012. Odporučil poslancom obecného zastupiteľstva, aby uvedenú správu a taktiež plán kontrolnej činnosti zobrali na vedomie. Poslanci nemali  pripomienky a dotazy k uvedeným správam a tak uznesením č. 71/2011 obecné zastupiteľstvo zobralo na vedomie  správu hlavného kontrolóra obce o výsledkoch kontrolnej činnosti za II. polrok 2011 a taktiež návrh plánu kontrolnej činnosti 
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                         nehlasoval: 0

K bodu č. 7

Materiál obsahujúci návrh na rozpočtové opatrenie č. 3/2011 vychádza zo skutočných doterajších príjmov a výdavkov obce a zohľadňuje reálny stav hospodárenia obce. Skôr ako starosta obce otvoril diskusiu k tomuto bodu upozornil poslancov na skutočnosť, že rozpočtové opatrenie sa týka hlavne financií, ktoré nám boli poskytnuté na základe získania dotácie z PPA. Ide o dotáciu, ktorá nám bola schválená na rekonštrukciu a modernizáciu miestnych komunikácií. Po vykonaní kontroly pracovníkmi PPA boli na účet obce pripísané finančné prostriedky a tak obec mohla vyrovnať prekleňovací úver. Poslanci nemali žiadne pripomienky a uznesením č. 72/2011 schválili  rozpočtové opatrenie č. 3/2011 podľa predloženého návrhu.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                         nehlasoval: 0

K bodu č. 8

Na ostatnom rokovaní obecného zastupiteľstva bol  schválený návrh na vysporiadanie vlastníckych vzťahov  k budove COOP Jednoty a k jej priľahlým pozemkom. Starosta informoval poslancov OZ, že vedenie spoločnosti COOP Jednota súhlasilo s naším návrhom. Ďalej starosta informoval poslancov obecného zastupiteľstva, že vysporiadanie sa uskutoční zámennou zmluvou. Poslanci nemali žiadne dotazy a tak obecné zastupiteľstvo uznesením  č. 73/2011 schválilo podľa § 9a ods. 8 písm. b) zákona č. 138/1991 Zb. o majetku obcí v znení neskorších predpisov zámenu nehnuteľností v k. ú. Slaská, okres Žiar nad Hronom a to spoluvlastnícky podiel o veľkosti 6/10 na pozemku parcela č. C-KN 702/5 o výmere 433 m2, vedenom ako zastavaná plocha a nádvoria (zodpovedajúca výmera podielu – 259,8 m2), spoluvlastnícky podiel o veľkosti 1/2 na pozemku parcela č. C-KN 702/15 o výmere 181 m2, vedenom ako zastavaná plocha a nádvoria (zodpovedajúca výmera podielu  – 90,5 m2), spoluvlastnícky podiel o veľkosti 1/2 na pozemku parcela č. C-KN 702/16 o výmere 104 m2, vedenom ako zastavaná plocha a nádvoria (zodpovedajúca výmera podielu  – 52 m2), spoluvlastnícky podiel o veľkosti 1/2 na pozemku parcela č. C-KN 702/17 o výmere 175 m2, vedenom ako zastavaná plocha a nádvoria (zodpovedajúca výmera podielu – 87,5 m2), vlastnícky podiel o veľkosti 1/1 na pozemku parcela č. C-KN 702/18 o výmere 60 m2, vedenom ako zastavaná plocha a nádvoria (zodpovedajúca výmera podielu – 60 m2), spoluvlastnícky podiel o veľkosti 1/2 na pozemku parcela č. C-KN 702/20 o výmere 197 m2, vedenom ako zastavaná plocha a nádvoria (zodpovedajúca výmera podielu – 98,5 m2), vlastnícky podiel o veľkosti 1/1 na pozemku parcela č. C-KN 702/21 o výmere 88 m2, vedenom ako zastavaná plocha a nádvoria (zodpovedajúca výmera podielu – 88 m2), vlastnícky podiel o veľkosti 1/1 na pozemku parcela č. C-KN 702/22 o výmere 364 m2, vedenom ako zastavaná plocha a nádvoria (zodpovedajúca výmera podielu – 364 m2), všetky zapísané na LV č. 1, k. ú. Slaská, obec Slaská, okres Žiar nad Hronom od obce Slaská, IČO – 00320994, Slaská č. 17, 966 22 Lutila v prospech COOP JEDNOTA ŽARNOVICA, spotrebné družstvo, IČO – 00 169 030, so sídlom Bystrická 44, 966 81 Žarnovica a spoluvlastnícky podiel  o veľkosti 4/10 na viacúčelovej stavbe súp. č. 16, postavenej na pozemku parcela č. C-KN 702/5 od COOP JEDNOTA ŽARNOVICA, spotrebné družstvo, IČO – 00 169 030, so sídlom Bystrická 44, 966 81 Žarnovica v prospech obce Slaská, IČO – 00320994, Slaská č. 17, 966 22 Lutila. Uvedená zámena sa schvaľuje z dôvodu, že ide o pozemky pod stavbou súp. č. 16 a o priľahlé pozemky k uvedenej stavbe potrebné na užívanie predmetnej stavby. Zámenou pozemkov obec získa podiel v stavbe. Obecné zastupiteľstvo zároveň schválilo obsah zámennej zmluvy podľa predloženého návrhu.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 9

V materiáloch na rokovanie OZ sa nachádzal aj písomný  návrh rozpočtu na rok 2012, 2013, 2014. Starosta obce informoval, že došlo k menším zmenám v návrhu, nakoľko sa menia niektoré položky a to konkrétne položky vo výdavkovej časti. Rušia sa položky týkajúce sa úveru a splácania úroku, nakoľko bol úver medzi tým splatený jednorázovo z finančných prostriedkov poskytnutý z PPA. Starosta obce poznamenal, že  podkladom rozpočtu zostaveného na rok 2012 boli skutočné príjmy a výdavky v roku 2011. Spolu s uvedeným návrhom rozpočtu predložil poslancom aj písomné stanovisko hlavného kontrolóra obce, ktorý si uvedený rozpočet dôkladne preštudoval o odporučil poslancom OZ, aby uvedený rozpočet na rok 2012 schválili a zamýšľané rozpočty na roky 2013 a 2014 zobrali na vedomie. Starosta požiadal poslancov, aby predniesli prípadné pripomienky k návrhu rozpočtu. Poslanec Göth v rámci rozpravy k tomuto bodu uviedol, že už niekoľko rokov sa v obci schvaľuje rozpočet podľa plnenia v poslednom roku a v nasledujúcom roku sa upravuje v prípade zmien ako je príjem rôznych dotácii a grantov a výdavky na realizovanie projektov. Preto nemá výhrady voči tomuto návrhu rozpočtu  Poslanci  OZ nemali viac pripomienok a tak obecné zastupiteľstvo  uznesením č. 74/2011 schválilo finančný rozpočet obce na rok 2012 podľa predloženého návrhu a programový rozpočet obce na rok 2012 podľa predloženého návrhu. Ďalej obecné zastupiteľstvo uznesením č. 75/2011 zobralo na vedomie návrh finančného rozpočtu obce na roky 2013 a 2014 podľa predloženého návrhu a návrh programového rozpočtu obce na roky 2013 a 2014 podľa predloženého návrhu.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 10

Starosta obce v materiáloch na zasadanie obecného zastupiteľstva poslancom doručil aj návrh VZN č.1/2012 o dani z nehnuteľnosti na území obce Slaská. Uvedené návrhy VZN boli vyvesené na úradných tabuliach obce a taktiež boli zverejnené na internetovej stránke obce po dobu 15 dní. Na obecný úrad nebola doručená žiadna pripomienka k uvedeným VZN. Starosta obce upozornil poslancov, že z dôvodu zmeny zákona, bolo nutné upraviť sadzby. Zmeny sa týkajú dane z pozemkov a to konkrétne dani z ornej pôdy, trvalo trávnatého porastu, lesnej pôdy a ostatných plôch. V prípade dane z ornej pôdy a TTP sa navrhuje zvýšenie ročnej percentuálne sadzby a v prípade dane z lesnej pôdy zase zníženie. Zároveň sa v prípade lesnej pôdy navrhuje uviesť vo VZN hodnotu 0,17 €/m2, ktorá sa použije iba v prípade, že daňovník nepreukáže hodnotu pozemku znaleckým posudkom. Čo sa týka stavieb, tak tam došlo k zvýšeniu sadzby podnikateľským subjektom za priestory na podnikanie. Ďalšou zmenou vo VZN je zmena v oslobodení od dane z nehnuteľnosti . Oslobodenie sa bude týkať len osôb v hmotnej núdzi, ktoré k 1.1. príslušného roku dovŕšia 60 rokov. Ďalej budú oslobodení občania ktorí k 1.1. príslušného roka dovŕšia vek 75 a viac rokov. Oslobodenie sa týka dane za rodinné domy. Poslanci súhlasili s uvedeným návrhom VZN a tak obecné zastupiteľstvo uznesením č. 76/2011 schválilo VZN č. 1/2012 o dani z nehnuteľnosti na území obce Slaská.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Návrh VZN č.2/2012 o miestnych daniach a miestnom poplatku za komunálne odpady a drobné stavebné odpady na území obce Slaská  sa taktiež nachádzal v materiáloch na zasadnutie obecného zastupiteľstva a tak starosta hneď otvoril diskusiu k tomuto VZN. Poslanci nemali žiadne dotazy a tak obecné zastupiteľstvo uznesením č. 77/2011 schválilo VZN č. 2/2012 o miestnych daniach a miestnom poplatku za komunálne odpady a drobné stavebné odpady na území obce Slaská. 
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

V materiáloch na rokovanie sa nachádzal aj návrh VZN č. 3/2012 o podmienkach držania psov na území obce Slaská, preto starosta požiadal poslancov OZ o ich pripomienky k uvedenému návrhu. Poslanci nemali k VZN č. 3/2012 žiadne pripomienky a preto obecné zastupiteľstvo uznesením č. 78/2011 schválilo VZN č. 3/2012 o podmienkach držania psov na území obce Slaská.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Starosta obce ďalej informoval poslancov obecného zastupiteľstva, že miestna prokuratúra vykonala na obci kontrolu všetkých platných VZN. Vo svojej správe prokuratúra konštatuje, že VZN č. 1/2009 o údržbe miestnych komunikácii a priestranstiev na území obce Slaská nie je v súlade s príslušným zákonom, preto navrhuje, aby obecné zastupiteľstvo uvedené VZN zrušilo. Poslanci nemali žiadne pripomienky a preto obecné zastupiteľstvo uznesením č. 79/2011 zrušilo VZN č. 1/2009 o údržbe miestnych komunikácii a priestranstiev na území obce Slaská.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 11

Starosta obce informoval poslancov už na predošlých zasadnutiach obecného zastupiteľstva, že obec sa bude uchádzať o schválenie projektu na realizovanie protipovodňových opatrení. Aby mohlo dôjsť k podaniu projektu, je potrebné mať uzatvorenú nájomnú zmluvu s vodohospodárskym podnikom. Preto starosta požiadal Slovenský vodohospodársky podnik  o návrh nájomnej zmluvy. Uvedený návrh nájomnej zmluvy sa nachádzal aj v materiáloch na rokovanie obecného zastupiteľstva a tak starosta požiadal poslancov o ich návrhy a pripomienky k uvedenej zmluve. Poslanci nemali žiadne pripomienky k uvedenej zmluve. A tak obecné zastupiteľstvo uznesením č. 80/2011 schválilo  uzavretie nájomnej zmluvy medzi prenajímateľom – Slovenský vodohospodársky podnik, š.p., IČO – 36 022 047, Radničné námestie 8, 969 55 Banská Štiavnica a nájomcom – obec Slaská, IČO – 00 320 994, Slaská č. 17, 966 22 Lutila, predmetom ktorej je prenechanie vodného toku Slaského potoka v úseku od rkm 3,296 po rkm 4,484 do dočasného užívania za účelom realizácie protipovodňových opatrení stavbou „Opatrenia na ochranu pred povodňami v obci Slaská“ za podpory nenávratného finančného príspevku z Operačného programu Životné prostredie, v rámci prioritnej osi č. 2 Ochrana pred povodňami, operačného cieľa 2.1 Preventívne opatrenia na ochranu pred povodňami na dobu určitú do 31.12.2020 za nájomné 1,00 €/ročne bez DPH.
 Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

 K bodu č. 13

Starosta obec informoval poslancov OZ, že je nutné vymenovať  členov inventarizačnej komisie v obci Slaská. Podľa predloženého návrhu sú za členov čiastkovej inventarizačnej komisie navrhnutí: Ing. Miriam Ťahúňová, Zuzana Mojžišová, Anna Hurtíková, Peter Mácel.  Za členov ústrednej inventarizačnej komisie  sú navrhnutí: Ing. Miroslav Hric , Ing. Arnošt Göth a Zdeno Fronc. Poslanci súhlasili s predloženými návrhmi a preto obecné zastupiteľstvo  uznesením č. 81/2011 menuje členov ústrednej a čiastkovej inventarizačnej komisie na vykonanie riadnej inventarizácie majetku a záväzkov ku dňu 31.12.2011 podľa predloženého návrhu.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Z dôvodu zmeny odpisovania dlhodobého majetku podľa zákona o dani z príjmov je nutné schváliť zmenu v smernici o účtovaní a obehu účtovných dokladov. Ide o zmenu v článku 9 ods. 4, kde je nutné doplnenie, že odpisovanie sa bude uskutočňovať na stanovený počet rokov. Poslanci nemali námietky a tak obecné zastupiteľstvo uznesením č. 82/2011 schválilo zmenu článku 9 ods.4 Smernice č. 1 o účtovaní a obehu účtovných dokladov podľa predloženého návrhu s účinnosťou od 1.1.2012.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

S starosta obce pripomenul poslancom OZ, že v minulosti schválili výšku nájomného za traktor Zetor 77-45 vo výške 10 €/hod. Pripomenul, že v uvedenej sume je  zahrnuté mzda zamestnanca, spotrebovaná nafta a opotrebovanie traktora. Ďalej starosta upozornil poslancov, že stojné sa do tejto sumy nezapočítava nakoľko ide o službu pre našich občanov. Poslanci nemali žiadne pripomienky ani návrhy a preto obecné zastupiteľstvo uznesením č. 83/2011 schválili výšku nájomného pre rok 2012 za prenájom vozidla – traktor Zetor 77–45 v sume 10,00 €/hodina.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Starosta obce informoval poslancov OZ, že obec požiadala PPA o vykonanie kontroly v rámci projektu  Programu rozvoja vidieka konkrétne v obci Slaská na projekt  Rekonštrukcia a modernizácia miestnych komunikácií obce Slaská. Upozornil poslancov, že obec bola nútená požiadať banku o prekleňovací úver vo výške 130 000€, ktorý bude do času splácaný v zmysle splátkového kalendára a následne vyplatený jednorázovo po preplatení finančných prostriedkov zo strany PPA. Po skompletizovaní  všetkých potrebných tlačív obec doručila kompletnú žiadosť a čakala na vykonanie kontroly projektu.   Napriek našej žiadosti sa však kontrola nevykonala a tak starosta požiadal o pomoc pri riešení tohto problému premiérku Ivetu Radičovú, podpredsedu NR SR Bélu Bugára a ministra pôdohospodárstva Zsolta Simona. Pár dní po doručení oficiálnych listov sa ohlásila kontrola z PPA, ktorá vykonala kontrolu dokladov a taktiež kontrolu  vykonaných prác na mieste a na základe jej správy boli obci následne financie poukázané na bankový účet zo štátnej pokladnice. V ten istý deň obec jednorázovo splatila prekleňovací úver  a zbavila sa záväzkov voči banke. Poslanci vyjadrili pochvalu starostovi obce za skvelé riešenie problému s financiami zo strany štátu. Vyjadrili názor, že išlo naozaj o výborný nápad osloviť priamo osoby vo vláde, ktoré boli obci následne nápomocné. Viac pripomienok a ani dotazov k uvedenej informácií neodznelo a tak uznesením č. 84/2011 obecné zastupiteľstvo zobralo na vedomie informáciu starostu obce o poskytnutí nenávratného finančného príspevku pre obec v sume 142.434,00 € od Pôdohospodárskej platobnej agentúry, o jednorázovom vyplatení prekleňovacieho úveru v sume 129.570,98 € a o nulovej zadĺženosti obce.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Na rokovaní obecného zastupiteľstva odznela informácia o zámere obce formou projektu získať finančné prostriedky na protipovodňové opatrenia, ktoré by sa vykonali na toku miestneho potoka. Podanie daného projektu, ktorí poslanci v priebehu niekoľkých mesiacov pripomienkovali a v teréne riešili s projektantom konkrétne úpravy, je nevyhnutné oficiálne schváliť, aby bolo posudzovateľovi jasné, že obec s daným projektom súhlasí. Výpis z uznesenia sa prikladá priamo pri podaní projektu. Z uvedených dôvodov starosta obce požiadal obecné zastupiteľstvo o schválenie predloženia predmetnej žiadosti. Poslanci v rámci diskusie ocenili prácu obecného úradu, ktorý sa snažil zabezpečiť všetky podklady k projektu, aby ho obec mohla podať. Uvedomujú si, že išlo o náročný proces, ktorého sa zúčastnili aj niektorí poslanci v rámci pomoci obci pri riešení konkrétnych návrhov opatrení. Po všeobecnom súhlase uznesením č. 85/2011 obecné zastupiteľstvo schválilo predloženie žiadosti o NFP v rámci OP Životné prostredie, Prioritná os 2 Ochrana pred povodňami, kód výzvy OPŽP-PO2-11-1 s názvom projektu „Protipovodňové opatrenia v obci Slaská“ s výškou celkových výdavkov na projekt maximálne v sume 1 447 505,95 €, s výškou celkových oprávnených výdavkov na projekt maximálne v sume 1 441 505,95 €, s výškou spolufinancovania projektu z celkových oprávnených výdavkov vo výške 5 % maximálne v sume 72 075,30 € a s výškou neoprávnených výdavkov projektu maximálne v sume 6 000,00 €. Celková suma spolufinancovania projektu predstavuje sumu maximálne 78 075,30 €. Spolufinancovanie bude zabezpečené z úverových zdrojov.

K bodu č. 12

Ako posledný bod rokovania si poslanci nechali zámer prenajatia pozemkov vo vlastníctve obce. Starosta obce informoval poslancov, že ide o pozemky vo vlastníctve obce nasledovného druhu: orná pôda, TTP, ostatné plochy a lesné pozemky. Ako ďalej uviedol, k 1.1.2012 bude v katastri nehnuteľností zapísaný projekt pozemkových úprav pre k.ú. Slaská, ktorým zaniknú všetky doteraz uzavreté nájomné zmluvy v extraviláne obce. Z uvedených dôvodov je nevyhnutné riešiť prenájom pozemkov vo vlastníctve obce. Obec dňa 28.11.2011 zverejnila zámer prenajať pozemky v jej vlastníctve Pozemkovému spoločenstvu poľnohospodárskych a lesných pozemkov a urbárnikov Obce Slaská za nájomné v sume 25,00 €/ha/ročne so splatným nájomným vždy do 15. decembra príslušného roka na dobu určitú a to od 1.1.2012 do 31.12.2020. Starosta obce odôvodnil tento postup z dôvodu hodného osobitného zreteľa, keďže obec je podielnikom nájomcu ako právnickej osoby, doterajšie skúsenosti preukázali, že nájomca sa o pôdu stará ako dobrý hospodár a výsledok katastra preukazuje profesionalitu nájomcu vo veci obhospodarovania pôdy. Naviac samotný nájom je od pôvodného vyšší o viac ako o 200 % a okrem nájomného nájomca uhrádzal aj daň z nehnuteľnosti, uhrádzal obci vždy nájomné včas a okrem podielu na hospodárskom výsledku uhrádzal aj odmenu za prenájom. Tieto všetky skutočnosti považovala obec za dôvody hodné osobitného zreteľa, aby sa tieto pozemky prenajali konkrétnemu nájomcovi bez konania verejnej obchodnej súťaže. Poslanec Göth hneď v úvode diskusie uviedol, že obec by ani nemala tieto pozemky prenajať inému nájomcovi, lebo sama je podielnikom nájomcu ako právnickej osoby a ak nájomca bude mať dostatočný objem pozemkov v nájme, získa na túto pôdu príslušné dotácie, čím sa zvyšuje zisk, z ktorého podiel má aj obec. Obec vlastne schválením tohto prenájmu podporí rozvoj jej majetku a zvýši výšku prípadného zisku spoločnosti, v ktorej má podiel. Preto on osobne považuje za správne postupovať priamym určením nájomcu. Poslanec Miroslav Hric v diskusii konštatoval, že stav katastra sa radikálne zmenil k lepšiemu počas obhospodarovania pozemkov uvedeným nájomcom a navrhnuté nájomné je primerané na daný druh predmetu prenájmu a jeho umiestnenie. Ostatní poslanci sa taktiež stotožnili s uvedenými názormi, postup obce predložiť zámer konkrétneho nájomcu považujú za správny vzhľadom na doterajšie skúsenosti a preto obecné zastupiteľstvo následne uznesením č. 86/2011 schválilo podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov prenájom pôdy (orná pôda, trvalý trávny porast, lesné pozemky, ostatné plochy) vo vlastníctve obce zapísanom na listoch vlastníctva obce k 1.1.2012 a to v prospech nájomcu – Pozemkové spoločenstvo poľnohospodárskych a lesných pozemkov a urbárnikov Obce Slaská, IČO – 37 996 592, Obecný úrad Slaská, Slaská č. 17, 966 22 Lutila za nájomné v sume 25,00 Eur/ha/rok splatné vždy do 15. decembra príslušného roka na dobu určitú a to od 1.1.2012 do 31.12.2020 s podmienkou, že sa nájomca zapíše ako nájomca do katastra nehnuteľností a bude znášať daň z nehnuteľností za prenajaté pozemky. Dôvod hodný osobitného zreteľa v prípade tohto prenájmu obec zdôvodňuje  tým, že je sama podielnikom právnickej osoby nájomcu, pôvodný nájom sa zvyšuje o viac ako 200 %, čo je primeraný nájom. Zámer prenajať pozemky týmto spôsobom obec zverejnila dňa 28.11.2011 na svojej úradnej tabuli a na svojej internetovej stránke počas celej doby od 28.11.2011 do 14.12.2011. „Za“ hlasovali všetci poslanci obecného zastupiteľstva, čím bola splnená podmienka trojpätinovej väčšiny.

K bodu č. 14
V diskusií sa nikto neprihlásil  o slovo

K bodu č. 15

Starosta obce poďakoval všetkým prítomným za účasť na zasadnutí obecného zastupiteľstva poprial všetkým  príjemne a pokojné vianočné sviatky. Poďakoval všetkým za spoluprácu v roku 2011. Termín ďalšieho  zasadnutia neurčil.

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

 Ing. Miroslav  H r i c, v.r.
overovateľ

Ing Arnošt   G ö t h, v.r.       
overovateľ